ফেনীতে পরিবার পরিকল্পনা বিষয়ক অ্যাডভোকেসি সভা – নোয়াখালী নিউজ
ফেনীতে পরিবার পরিকল্পনা বিষয়ক অ্যাডভোকেসি সভা
By S S on December 26, 2017 No Comment
ফেনী : ‘পরিকল্পিত পরিবার গড়ি, মাতৃমৃত্যু রোধ করি’ শীর্ষক স্লোগানকে সামনে রেখে আগামী ৩০ ডিসেম্বর-৪ জানুয়ারী ফেনীতে পালিত হতে যাচ্ছে পরিবার পরিকল্পনা সেবা ও প্রচার সপ্তাহ। এ সপ্তাহ উদযাপনের বিস্তারিত কর্মপরিকল্পনা অবহিত করতে মঙ্গলবার দুপুরে ফেনীতে অনুষ্ঠিত হয়েছে অ্যাডভোকেসি সভা।
ফেনী জেলা প্রশাসকের সভাকক্ষে অনুষ্ঠিত সভায় প্রধান অতিথি ছিলেন জেলা প্রশাসক মনোজ কুমার রায়। ফেনী পরিবার পরিকল্পনার উপ-পরিচালক আবুল কালামের সভাপতিত্বে সভায় বিশেষ অতিথি ছিলেন অতিরিক্ত জেলা প্রশাসক (সার্বিক) দেবময় দেওয়ান, ফেনী সদর উপজেলা নির্বাহী কর্মকর্তা মো. মামুন, সহকারি পরিচালক (সি সি) পরিবার পরিকল্পনা ডা. এস এম আবদুল্লাহ আল-মামুন, ফেনী সদর হাসপাতালের সহকারি পরিচালক মাহবুবুল করিম, ফেনী সদর পরিবার পরিকল্পনা কর্মকর্তা ইফতেখার আহম্মেদ চৌধুরী।
জেলা প্রশাসক তার বক্তব্যে জনসংখ্যার ভয়াবহতা উপলব্ধি করে এর রশি টেনে ধরতে এবং বিদ্যমান জনসংখ্যাকে সত্যিকার অর্থে জনসম্পদে পরিণত করতে কার্যকর ভূমিকা রাখতে সকল সরকারি-বেসরকারি দফতরের কর্মকর্তা-কর্মচারী, জনপ্রতিনিধি, সাংবাদিক নেতৃবৃন্দসহ সকলকে আহ্বান জানান।
ফেনীতে পরিবার পরিকল্পনা বিষয়ক অ্যাডভোকেসি সভা added by S S on December 26, 2017